CELEX: 62009CA0409
Language: et
Date: 2011-06-09 00:00:00
Title: Kohtuasi C-409/09: Euroopa Kohtu (kolmas koda) 9. juuni 2011 . aasta otsus (Supremo Tribunal de Justiça (Portugal) eelotsusetaotlus) — José Maria Ambrósio Lavrador, Maria Cândida Olival Ferreira Bonifácio versus Companhia de Seguros Fidelidade-Mundial SA (Mootorsõidukite kasutamise tsiviilvastutuskindlustus — Direktiivid 72/166/EMÜ, 84/5/EMÜ ja 90/232/EMÜ — Õigus hüvitisele kohustusliku mootorsõidukite kasutamise tsiviilvastutuskindlustuse alusel — Piirangu tingimused — Kannatanu osa talle kahju tekkimises — Riskivastutus — Liiklusõnnetuses kannatada saanud alaealisele kolmandale isikule kohaldatavad sätted)

30.7.2011   
            
            
               ET
            
            
               Euroopa Liidu Teataja
            
            
               C 226/4
            
         Euroopa Kohtu (kolmas koda) 9. juuni 2011. aasta otsus (Supremo Tribunal de Justiça (Portugal) eelotsusetaotlus) — José Maria Ambrósio Lavrador, Maria Cândida Olival Ferreira Bonifácio versus Companhia de Seguros Fidelidade-Mundial SA
   (Kohtuasi C-409/09) (1)
   
   (Mootorsõidukite kasutamise tsiviilvastutuskindlustus - Direktiivid 72/166/EMÜ, 84/5/EMÜ ja 90/232/EMÜ - Õigus hüvitisele kohustusliku mootorsõidukite kasutamise tsiviilvastutuskindlustuse alusel - Piirangu tingimused - Kannatanu osa talle kahju tekkimises - Riskivastutus - Liiklusõnnetuses kannatada saanud alaealisele kolmandale isikule kohaldatavad sätted)
   2011/C 226/06
   Kohtumenetluse keel: portugali
   
      Eelotsusetaotluse esitanud kohus
   
   Supremo Tribunal de Justiça
   
      Põhikohtuasja pooled
   
   
      Hagejad: José Maria Ambrósio Lavrador, Maria Cândida Olival Ferreira Bonifácio
   
      Kostja: Companhia de Seguros Fidelidade-Mundial SA
   
      Ese
   
   Eelotsusetaotlus — Supremo Tribunal de Justiça — Nõukogu 14. mai 1990. aasta kolmanda direktiivi 90/232/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta (EÜT L 129, lk 33; ELT eriväljaanne 06/01, lk 249) artikli 1 tõlgendamine — Kohustusliku kindlustuskaitse ulatus kolmandate isikute kasuks — Õnnetuses kannatada saanud alaealise kolmanda isiku suhtes kohaldatavad sätted
   
      Resolutsioon
   
   Nõukogu 24. aprilli 1972. aasta direktiivi 72/166/EMÜ mootorsõidukite kasutamise tsiviilvastutuskindlustust ja sellise vastutuse kindlustamise kohustuse täitmist käsitlevate liikmesriikide õigusaktide ühtlustamise kohta, nõukogu 30. detsembri 1983. aasta teist direktiivi 84/5/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta ja nõukogu 14. mai 1990. aasta kolmandat direktiivi 90/232/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta tuleb tõlgendada nii, et nendega ei ole vastuolus tsiviilvastutust käsitlevad siseriiklikud õigusnormid, mis võimaldavad välistada või piirata õnnetuses kannatada saanud isiku õigust nõuda hüvitist õnnetuses osalenud sõiduki tsiviilvastutuskindlustuse alusel, hinnates juhtumipõhiselt seda, kas sellel kannatanul ainsana või ühena oli osa kahju tekkimises.
   
      (1)  ELT C 11, 16.1.2010.